रत्नमाला सावनूर

रत्नमाला धारेश्वर सावनूर (जन्म ३ डिसेंबर १९५०) ह्या एक भारतीय राजकारणी आहेत, ज्या पूर्वी जनता दलाशी आणि नंतर जनता दल (धर्मनिरपेक्ष) पक्षाशी संलग्न होत्या. त्या ११व्या लोकसभेच्या सदस्य होत्या आणि त्यांनी गुजराल मंत्रालयात नियोजन आणि अंमलबजावणी राज्यमंत्री म्हणून काम पाहिले.

प्रारंभिक जीवन 
सावनूरचा जन्म गोपाळराव मसाजी पोळ यांच्या घरी कर्नाटकातील बेळगाव जिल्ह्यात ३ डिसेंबर १९५० रोजी झाला. त्यांनी कोल्हापुरातील विधी महाविद्यालयातून कायद्याची पदवी घेतली आहे.

कारकीर्द 
सावनूर ह्या पूर्वी जनता दलाच्या सदस्य होते. १९९६ च्या भारतीय सार्वत्रिक निवडणुकीदरम्यान, त्यांनी अनुसूचित जातींसाठी राखीव असलेल्या चिक्कोडी मतदारसंघातून भारतीय राष्ट्रीय काँग्रेसचे बी. शंकरानंद यांच्या विरोधात निवडणूक लढवली आणि १,१२,७५९ मतांच्या फरकाने त्यांचा पराभव केला.  शंकरानंद यांनी यापूर्वी सलग नऊ वेळा या मतदारसंघातून विजय मिळवला होता.  सावनूर यांची पंतप्रधान इंद्रकुमार गुजराल यांच्या मंत्रिमंडळात नियोजन आणि अंमलबजावणी राज्यमंत्री म्हणून नियुक्ती करण्यात आली.   तथापि, जनता दलाने १९९८ च्या सार्वत्रिक निवडणुकीत चिक्कोडी येथून दुसरा उमेदवार उभा केला. 

मार्च २००४ मध्ये जनता दल (धर्मनिरपेक्ष) मध्ये सामील होण्यापूर्वी सावनूर थोड्या काळासाठी काँग्रेसच्या सदस्या होत्या. २००८ च्या कर्नाटक विधानसभेच्या निवडणुकीपूर्वी त्यांनी भारतीय जनता पक्षात प्रवेश केला.

वैयक्तिक जीवन 
त्यांनी १२ मे १९७४ रोजी धारेश्वर सावनूरशी लग्न केले आणि त्यांना दोन मुली आहेत.

संदर्भ 
</references>

११ वी लोकसभा सदस्य
स्त्री चरित्रलेख
इ.स. १९५० मधील जन्म
जनता दल (धर्मनिरपेक्ष) नेते